b"\n_START_ARTICLE_\n2008 m. Did\xc5\xbeiosios Britanijos Grand Prix\n_START_SECTION_\nPrie\xc5\xa1 Grand Prix\n_START_PARAGRAPH_\nBir\xc5\xbeelio 24 d. bolid\xc5\xb3 bandym\xc5\xb3 Silverstone metu grei\xc4\x8diausias buvo Ferrari komandos lenktynininkas Felipe Massa. Brazilas geriausi\xc4\x85 dienos rat\xc4\x85 \xc4\xafveik\xc4\x97 per 1 min. 20,188 sek. Antras buvo Heikki Kovalainen (McLaren, 1:20.477), tre\xc4\x8dias \xe2\x80\x93 lenkas Robert Kubica (BMW-Sauber, 1:20.995)._NEWLINE_Bir\xc5\xbeelio 25 d. bolid\xc5\xb3 bandym\xc5\xb3 Silverstone metu grei\xc4\x8diausias buvo McLaren lenktynininkas Heikki Kovalainen. Geriausias suomio rezultatas \xe2\x80\x93 1 min. 20,015 sek. Tai kiek geriau, nei vakar pavyko Ferrari pilotui Felipe Massai, \xc5\xbeied\xc4\x85 apsukusiam per 1 min. 20,188 sek. Antras liko Jarno Trulli (1:20.391, Toyota), tre\xc4\x8dias \xe2\x80\x93 Nico Rosberg (1:20.624, Williams)._NEWLINE_Bandymai vyko dangui apsitraukus debesimis. Pra\xc4\x97jo trumpalaikis lietus, trasa d\xc5\xbeiuvo l\xc4\x97tai. D\xc4\x97l stipri\xc5\xb3 v\xc4\x97jo g\xc5\xabsi\xc5\xb3 Force India lenktynininkas italas Giancarlo Fisichella Becketts pos\xc5\xabkyje nesuvald\xc4\x97 bolido ir trenk\xc4\x97si \xc4\xaf apsaugin\xc4\x99 sienel\xc4\x99. Pilot\xc4\x85 teko gabenti \xc4\xaf medicinos centr\xc4\x85, kuriame su\xc5\xbeeidim\xc5\xb3 sportininkui nebuvo nustatyta._NEWLINE_Bir\xc5\xbeelio 26 d. bandym\xc5\xb3 metu geriausi\xc4\x85 rezultat\xc4\x85 pasiek\xc4\x97 McLaren lenktynininkas  Lewis Hamilton (1:19.170), antras - Timo Glock (1:19.815, Toyota), tre\xc4\x8dias - Kimi R\xc3\xa4ikk\xc3\xb6nen (Ferrari)._NEWLINE_Liepos 3 d. Ferrari pilotas Kimi R\xc3\xa4ikk\xc3\xb6nen patvirtino, kad bolido ratus vyksian\xc4\x8dio Did\xc5\xbeiosios Britanijos GP lenktyni\xc5\xb3 savaitgalio metu suks naujas variklis_NEWLINE_. Vieneriose lenktyn\xc4\x97se naudotas agregatas kel\xc4\x97 komandos susir\xc5\xabpinim\xc4\x85, nes \xc5\xa1is gal\xc4\x97jo b\xc5\xabti pa\xc5\xbeeistas d\xc4\x97l Pranc\xc5\xabzijos GP var\xc5\xbeyb\xc5\xb3 metu l\xc5\xab\xc5\xbeusio i\xc5\xa1metamojo vamzd\xc5\xbeio. Lenktyn\xc4\x97se dalyvaujantys lenktynininkai privalo vien\xc4\x85 varikl\xc4\xaf naudoti bent du lenktyni\xc5\xb3 savaitgalius i\xc5\xa1 eil\xc4\x97s, ta\xc4\x8diau nuo \xc5\xa1i\xc5\xb3 met\xc5\xb3 sezono leid\xc5\xbeiamas vienas i\xc5\xa1imtinis variklio keitimas._NEWLINE_Liepos 4 d. BBC prane\xc5\xa1\xc4\x97 jog 2010 m. Did\xc5\xbeiosios Britanijos GP bus surengtas Donington Park trasoje. Tai patvirtino ir FIA.\n_START_SECTION_\nOr\xc5\xb3 prognoz\xc4\x97\n_START_PARAGRAPH_\nSavaitgalis numatomas v\xc4\x97sus, v\xc4\x97juotas ir grei\xc4\x8diausiai lis._NEWLINE_Prognozuojama, kad penktadien\xc4\xaf oras su\xc5\xa1ils iki 19 \xc2\xb0C, bus saul\xc4\x97ta, lietaus tikimyb\xc4\x97 apie 10\xc2\xa0%. \xc5\xa0e\xc5\xa1tadien\xc4\xaf oras pablog\xc4\x97s, oro temperat\xc5\xabra apie 16 \xc2\xb0C, p\xc5\xabs stiprus v\xc4\x97jas. Numatomas lietus (tikimyb\xc4\x97 apie 60\xc2\xa0%)._NEWLINE_Lenktyni\xc5\xb3 dien\xc4\x85 (sekmadien\xc4\xaf) numatomas lietus, bet jau ne toks stiprus kaip \xc5\xa1e\xc5\xa1tadien\xc4\xaf. Oro temperat\xc5\xabra \xe2\x80\x93 apie 16 \xc2\xb0C, lietaus tikimyb\xc4\x97 apie 60\xc2\xa0%.\n_START_SECTION_\nPirmoji dalis\n_START_PARAGRAPH_\nPirmojoje dalyje grei\xc4\x8diausiai rat\xc4\x85 apva\xc5\xbeiavo Ferrari atstovas Felipe Massa (1:19.575). Brazilas v\xc4\x97liau savo bolid\xc4\x85 sudau\xc5\xbe\xc4\x97 paslyd\xc4\x99s ant Renault komandos pioto Fernando Alonso sugedusio bolido i\xc5\xa1lietos tepalo d\xc4\x97m\xc4\x97s ir atsitrenk\xc4\x99s \xc4\xaf apsaugin\xc4\x99 sienel\xc4\x99. 2 ir 3 vietas u\xc5\xbe\xc4\x97m\xc4\x97 abu McLaren komandos lenktynininkai Lewis Hamilton (1:19.587) ir Heikki Kovalainen (1:19.623).\n_START_SECTION_\nAntroji dalis\n_START_PARAGRAPH_\nAntrojoje dalyje grei\xc4\x8diausiai rat\xc4\x85 apva\xc5\xbeiavo McLaren pilotas Heikki Kovalainen (1:19.989). Puikiai treniruot\xc4\x97se pasirod\xc4\x97 Red Bull Racing komandos atstovai. Mark Webber (1:20.520)ir David Coulthard (1:20.543) u\xc5\xbe\xc4\x97m\xc4\x97 atitinkamai antr\xc4\x85j\xc4\x85 ir ketvirt\xc4\x85j\xc4\x85 vietas. Tre\xc4\x8dias geriausias rezultatas (1:20.543) atiteko Lewis Hamilton i\xc5\xa1 McLaren. Pirmosios dalies lyderis ir joje patyr\xc4\x99s avarij\xc4\x85 Felipe Massa liko 8-tas (1:20.943).\n_START_SECTION_\n\xc5\xa0e\xc5\xa1tadienio treniruot\xc4\x97s\n_START_PARAGRAPH_\nPaskutin\xc4\x97se treniruot\xc4\x97se prie\xc5\xa1 kvalifikacij\xc4\x85 grei\xc4\x8diausias buvo Renault ekipos pilotas ispanas Fernando Alonso (laikas 1:20.740). Ryte tras\xc4\x85 buvo sudr\xc4\x97kin\xc4\x99s lietus, ta\xc4\x8diau per treniruotes trasa spar\xc4\x8diai d\xc5\xbeiuvo. Antras \xc5\xa1e\xc5\xa1tadien\xc4\xaf buvo Mark'as Webber'is (1:20.988), o po jo sek\xc4\x97 suomis Heikki Kovalainen'as (1:21.266)."